Video: Mej. Suid-Afrika is die nuwe Mej. Heelal | Maroela Media
Mej. Suid-Afrika, Zozibini Tunzi, is Maandagoggend (SA tyd) as die nuwe Mej. Heelal gekroon.
Die 26-jarige Tunzi het in Atlanta, Georgia, teen verteenwoordigers van 91 ander lande meegeding om die gesogte Mej. Heelal-titel.
Mej. Puerto Rico, Madison Anderson, was tweede en Mej. Mexiko, Sofia Aragon, derde. Mej. Colombië en Mej. Thailand was die ander lede van die top-vyf.
Tunzi is van Tsolo in die Oos-Kaap afkomstig en het tot haar kroning in Tuine in Kaapstad gebly waar sy gestudeer en gewerk het. Sy het egter ná haar kroning as Mej. SA die Moederstad vir die Goudstad verruil.
Demi-Leigh Nel-Peters, is in 2017 in Las Vegas as Mej. Heelal gekroon, terwyl Mej. SA 2018, Tamaryn Green, verlede jaar as naaswenner in dié kompetisie aangewys is. Mej. Filippyne, Catriona Gray, is met die titel huis toe.
Tunzi is die derde Suid-Afrikaner om die kroon te wen nadat Margaret Gardiner dit in 1978 gedoen het.
Geluk jys pragtig in alle opsigte en ons is baie trots op jou! Hoop regtig jou sukses spoel oor na die res van Suid Afrika dan kan ons n wonderlike land wees.
Yesssssss! Pragtige jong vrou!
Sys pragtig! Geweet sy kan dit doen.
Geluk Tunzi! Ons is trots!
Heerlike nuus. Baie geluk aan Zozibini vir haar welverdiende wen. Geniet jou jaar van "glam" saam met die baie verpligtinge. Stem sasm met Strandloper.
Yip stem saam 100% – Sy is pragtig en verdien om te wen – Baie Baie geluk – jy en die blitzbokke het darem goeie nuus gebring die naweek. Hou net net duim vas vir Kaapstad se 7 rugby die naweek – sterkte bokke. julle kan dit weer doe.